Diari Oficial de la Generalitat Valenciana


Sumari del DOGV 9307, del 28-03-2022 (2022/2593)

RESOLUCIÓ de 24 de març de 2022, del director de l'Agència Valenciana de Foment i Garantia Agrària, per la qual s'acorda l'ampliació del termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions segons l'estratègia de desenvolupament local participatiu dels grups d'acció local LEADER 2014-2020. Convocatòria 2021. Quarta ronda de presentació de projectes. Anualitat 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9307

Data del DOGV
:   28-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2593


Data del document
:   24-03-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 24 de març de 2022, del director de l'Agència Valenciana de Foment i Garantia Agrària, per la qual s'acorda l'ampliació del termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions segons l'estratègia de desenvolupament local participatiu dels grups d'acció local LEADER 2014-2020. Convocatòria 2021. Quarta ronda de presentació de projectes. Anualitat 2021.  
 [2022/2593]  
L'Ordre 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8278, 20.04.2018), estableix les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions segons l'estratègia de desenvolupament local participatiu dels grups d'acció local LEADER 2014-2020.  
Per la Resolució de 29 de juliol de 2021, del director de l'Agència Valenciana de Foment i Garantia Agrària (AVFGA), es van convocar les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions segons l'estratègia de desenvolupament local participatiu dels grups d'acció local LEADER 2014-2020. Quarta ronda de presentació de projectes. (DOGV 9142, 03.08.2021).  
Vist que en l'apartat nové de la resolució esmentada, relatiu a la sol·licitud de pagament de l'ajuda concedida i termini de justificació de les despeses, s'estableix, com a termini màxim per a la presentació de la documentació justificativa de l'aplicació de l'ajuda per als projectes de l'anualitat 2021, fins al 30 de març de 2022.  
Tenint en compte que el procés de tramitació previ a la concessió d'aquestes ajudes s'ha dilatat per causes associades a la complexitat administrativa, així com a l'extensa documentació aportada pels sol·licitants; atés que no s'ha procedit en el moment de l'aprovació de la present resolució a la concessió d'aquestes; estant pròxim el venciment de la data límit per a la presentació de la documentació justificativa de l'ajuda corresponent a l'anualitat 2021, i resultant aquest insuficient per a l'adequada justificació i execució dels projectes per part de les persones beneficiàries, màximament quan aquesta justificació és requisit necessari per a poder procedir al lliurament dels fons, és necessari ampliar el termini de justificació corresponent a l'anualitat 2021 fins al 15 de maig de 2022.  
Vista la proposta emesa pel director general de Desenvolupament Rural, en virtut del que s'ha exposat, i de conformitat amb el que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar fins al 15 de maig de 2022 el termini de justificació de les ajudes previst en l'apartat nové de la Resolució de 29 de juliol de 2021, corresponent a l'anualitat 2021.  
  
Segon  
Publicar la present resolució en el Diari Oficial de la Generalitat Valenciana, als efectes del que estableixen els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució tindrà efecte a partir del dia que es publique en el Diari Oficial de la Generalitat Valenciana.  
  
  
Tercer  
Contra la present resolució d'ampliació de termini de presentació de sol·licituds no es pot interposar cap recurs, sense perjudici del que calga contra la resolució que pose fi al procediment, d'acord amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de març de 2022.- El director de l'Agència Valenciana de Foment i Garantia Agrària: Rogelio Llanes Ribas.